|  |  |
| --- | --- |
| Holløselund Strand Grundejerforening  Bestyrelsesmøde  10.9. 2023 Kl. 10.00  Hos Søren Hansen, Kystvej 40 | |
| **Dagsorden:** |  |
| 1. Valg af referent | Tomas Ilsøe Andersen |
| 1. Godkendelse af dagsorden/deltagere. | Godkendt. |
| 1. Godkendelse af referatet fra sidste møde: [Bestyrelsesmøde 14.5.2023 - Referat.pdf (holloselundstrand.dk)](https://www.holloselundstrand.dk/onewebmedia/Bestyrelsesm%C3%B8de%20%2005%2003%202023%20-%20Referat.pdf) | Godkendt. |
| 1. Opfølgning på generalforsamling | Bestyrelsen er nu konstitueret med følgende:  Søren (formand)  Tomas (sekretær)  Jakob  Kristian  Shannon  Derudover følgende som suppleanter:  Carl Christian  Jan  Peter  Jakob overtager som trappeformand fra Jan. |
| 1. Trappen:   Fremtidige arbejder  Arbejdsdag  Nøgler – salg m.v.  Trappeformand | Tovværket:  Der er en del knuder på tovværket, og det bør skiftes. Men noget af tovværket kan ikke komme igennem øjnene på rækværket. Det afklares mellem Søren og Jan, om tovværket kan bruges helt/delvist. Hvis det kan bruges det til den kommende trappedag, hvis ikke skal det sælges/bortskaffes og der skal anskaffes nyt inden trappedagen.  Nøgler:  Det koster kr. 475,- pr. nøgle, der skal fremstilles, og det kan pt. ikke gøres billigere. Selve cylinderen svigter jævnligt som følge af vibrationer fra de ”smæk”, som døren giver. CC ligger inde med et par låsekasser, så der kan skiftes lidt mellem dem fra tid til anden. Det har tidligere været undersøgt, om det kan betale sig at overgå til en elektronisk lås (med ”brikker” eller kreditkort-lignende nøgler, men det er bekosteligt og kan også være udsat af vind og vejr, så vi lader det fortsat ligge). CC fortsætter med at administrere nøglesalg og reparere låsekasse/cylinder.  Trappedag:  Aftalt til 15. oktober kl. 10:00.  Trappeformand:  Se ovenfor – det er herefter Jakob. |
| 1. Hjertestarteren:   Der er afholdt kursus i brugen af hjertestarter d 13. august 2023 ved trappen.  Fremtidigt arbejde og ansvarlig | Kurset var vel afholdt, og der var god deltagelse (ca. 13 kursister). Underviseren tog sig god tid, og det var en god oplevelse. Vi kan bede om et årligt kursus. Vi vil derfor udbyde endnu en seance næste år. Både Shannon og Peter er uddannede hjerteløbere. |
| 1. Referat fra delegeretmøde i Landliggersammenslutningen:   Affaldsordning, postkasser m.m. | Fsva. affaldsordningen lader det til, at man nu er nede på, at hver grundejer blot skal have 2 affaldsbeholdere (hver af dem med dobbelt kammer), hvilket er langt bedre end det oprindelige forslag om 4-5 beholdere. Der skal være fast underlag under beholderne (fliser el.lign.), men det er ikke sikkert kravet om belysning fastholdes.  Der er valgt ny formand i Landliggersammenslutningen – det er Henrik Palle (skribent på Politiken).  Fsva. postkasser |
| 1. Sandfodring | Der stilles krav om etablering af nye rev for kr. 75 mio. som betingelse for at man kan gå videre med sandfordringsprojektet. Dette har kommunerne ikke pengene til, hvorfor projektet nu er uvist. Der har dog være et nyt skred ved Salgårdshøj, og næste år er der kommunalvalg, så måske der findes midler til projektet senere. |
| 1. Regnskab: | Kristian Bødker er ny kasserer. Kristian melder, at der er en formue på ca. 110.000 på budgetkontoen, og ca. 44.000 på opsparingskontoen. Der er lidt udgifter (ca. 1.000/md.) til Multiservice for at klippe græs og hæk på Barritvej-stien. Peter spørger dem, om de kan tage stien til trappen med i arbejdet (slå græs og klippe hæk/beplantning bag døren). |
| 1. Eventuelt: | Vejarbejde på Holløselund Strandvej starter i morgen, 11. september. Vejen hæves 8 cm. (aht. afvanding).  Næste bestyrelsesmøde afholdes søndag 21. januar 2024 kl. 10:00 hos Shannon. |